Vilce (upe)
Šis raksts ir par upi, Svētes pieteku. Par citām jēdziena Vilce nozīmēm skatīt nozīmju atdalīšanas lapu. Vilce ir Svētes labā krasta pieteka Lietuvā un Jelgavas novadā Latvijā. Sākas Šauļu apriņķī pie Jodeiķu ciema Linkuvas galēnmorēnu vaļņa ziemeļu malā. Tek pa Zemgales līdzenumu. Lietuvā upes gultne regulēta, Latvijā lielākoties dabīga. Vairākas ūdenskrātuves (lielākā - Ķemsu ūdenskrātuve pie Skaistģires). Upes lejtecē Vilces dabas parks. Ietek Svētē pie Mūrmuižas.